آلبانیانین یئنی سئچیلن پرزیدنتی بجرام بیگج پارلامئنتده کئچیریلن آندایچمه مراسیمینده چیخیشیندا "بو مسئولیتی آلبانیانین دؤنمز آوروپا یولجولوغونا چیخدیغی تاریخی بیر مقام"دا اوزرینه گؤتوردوگونو سؤیله‌یه‌رک" من بو گون آنایاسایا، میللی ماراق‌لارا و آلبانیا خالقی‌نین طرقی‌سینه خیدمت ائدجگیمه، آنایاسانین پرینسیپ‌لرینه اویغون اولا‌راق وظیفه‌می یئرینه یئتیرجگیمه آند ایچیرم" دئییب.
آندایچمه مراسیمیندن سونرا بجرام بیگج وظیفه‌سینی سلفی ایلیر متادان تحویل آلیب. داها سونرا آنایاسانین کیتابینی آنایاسا محکمه‌سی‌‌نین صدری ویتوره توسا‌دان آلان یئنی پرزیدنت "من خالقیمین خیدمتچی‌سی، میللی بیرلیگیمیزین نوماینده‌سی، آلبانیا، کوزوو، قوزیی مقدونیه، مونته نگرو، پرسوو دره‌سی و باشقا یئرلرده یاشایان و ایشله‌ین بوتون آلبانیا‌لی‌لارین یورو -آتلانتیک یولوجولوغونون سارسیلماز طرفداری اولاجاغام" دئیه بیلدیریب.
خاطیرلاداق کی، اول‌لر آلبانیانین باش قرارگاه رئیسی اولموش بجرام بیگج ژوئن‌ین 4-ده پارلامئنتده کئچیریلن سسوئرمه‌ده پرزیدنت سئچیلیب.
